Astro Boy
Astro Boy, poznat u Japanu po izvornom naslovu , japanska je SF manga serija koju je napisao i ilustrirao Osamu Tezuka od 1952. do 1968. Priča prati avanture androida zvanog Astro Boy kao i velik broj drugih sporednih likova. U manga priči, naučnik Dr. Boynton izgubi sina Astera u prometnoj nesreći, te stoga stvori Astro Boya kao zamjenu. Taj mali robot može letjeti i ima ogromnu snagu. Međutim, nakon što Boynton shvati da android nikada neće odrasti, proda ga u cirkus. Dr. Packadermus Elefun ga spasi te mu postane surogat otac. 

Manga je 1963. adaptirana u istoimenu anime seriju koja je obuhvatila 193 epizoda, te koja će steći ogromnu popularnost u Japanu i značajno utjecati na razvoj anime industrije. Upadljive "velike oči" u japanskoj animaciji izumljene su upravo od Tezuke, koji ih je pak dizajnirao po uzoru na američke animirane filmove kao što su Betty Boop, Mickey Mouse i druga djela Walta Disneya i Maxa Fleischera. Nakon uspjeha u međunarodnom tržištu, Astro Boy je dobio remake u 1980-ima kao New Mighty Atom. 2009. snimljen je i američki računalno animirani film koji se temelji na izvornoj mangi. Marta 2015., objavljen je foršpan i za novu animiranu seriju.

Strip je prodan u preko 100 milijuna primjeraka, što ga čini jednom od najbolje prodavanih mangi u historiji. Časopis Empire je Astro Boya uključio u svoj popis 50 najvećih strip likova". IGN je seriju stavio na 86. mjesto na listi "najboljih animiranih serija svih vremena", te ju opisao kao prvu popularnu anime TV seriju. 2005. TV Asahi je objavio dvije liste "100 najboljih animiranih TV ostvarenja". Astro Boy se našao na listi koja je sastavljena prema anketi provedenoj diljem nacije, na 26. mjestu

Izvori

Eksterni linkovi

 Official Osamu Tezuka Web Site 
 Astro Boy at TezukaOsamu.Net  
 
 
 
 
 Interview with Fred Schodt

Akcijski stripovi
Pustolovni stripovi
Superherojski stripovi
SF-stripovi